1. / 9

(3 body)

**Počet krokov**

V nasledujúcich riadkoch je uvedený počet krokov, ktoré urobili deti za jeden deň:

Nina 7500

Lukáš 11200

Richard 8500

Sofia 12300

**Ktorý výrok je pravdivý?**

a) Sofia urobila najmenej krokov.

b) Najviac krokov urobila Nina.

c) Dve deti urobili viac krokov ako Lukáš.

d) Richard urobil menej krokov ako Sofia.

2. / 9

(3 body)

**Zázračný strom**

Neďaleko Tomášovho domu rastie zázračný strom. Tomáš si všimol, že

* kedykoľvek si na strom sadne vták, objavia sa na ňom 2 jablká
* keď na strom vylezie veverička, spadne zo stromu 1 jablko (ak je na strome nejaké jablko)
* ak na strom vylezie had, všetky jablká okamžite zmiznú

Ráno si Tomáš všimol, že je na strome 5 jabĺk. Potom až do večera sledoval strom a zapisoval si
postupnosť zvierat tak, ako navštevovali strom:

vták veverička had vták veverička vták had vták vták veverička vták vták

**Koľko jabĺk je na strome večer?**

a) 5

b) 7

c) 9

d) 11

3. / 9

(3 body)

**Opatrovateľka-robot**

Opatrovateľka-robot hrá pre dieťa rôzne melódie podľa toho, čo dieťa práve robí

keď sa dieťa smeje, zahrá tralala

keď dieťa plače, hrá bumbarasa

keď si dieťa odgrgne, zahrá kva kva

Na iné aktivity dieťaťa robot zatiaľ nevie reagovať.
Jedného dňa počula mama takúto hudbu
bumbarasa kva kva tralala

**Čo dieťa postupne robilo?**

a) odgrglo si, plakalo, smialo sa

b) plakalo, smialo sa, odgrglo si

c) plakalo, odgrglo si, smialo sa

d) smialo sa, odgrglo si, plakalo

4. / 9

(4 body)

**Najťažšie brvno**

Každý z piatich bobrov doniesol ku hrádzi jedno brvno.

Vieme, že:

Adamove je ťažšie ako Borisove

Cyrilove je ťažšie ako Davidove

Davidove je ťažšie ako Adamove

Davidove je ťažšie ako Emilove

Emilove je ťažšie ako Adamove

**Ktoré brvno je najťažšie?**

a) Emilove

b) Adamove

c) Cyrilove

d) Davidove

5. / 9

(4 body)

**Slová**

V aplikácii hľadaj slová je úlohou hráča poskladať z písmen slova nejaké iné slovo.

Na obrazovke sa zobrazí slovo a pod ním sú zobrazené čísla od 0 po 9, ktorými sú jednotlivé písmená v slove očíslované.

Zobrazilo sa slovo

PARKOVISKO

0123456789

Hráč vytvára nové slovo zadávaním číslic.

Napríklad, keď zadá číslice

989

vznikne slovo

OKO

**Aké číslice má zadať, aby vzniklo slovo SOVA?**

a) 7591

b) 1597

c) 7950

d) 7951

6. / 9

(4 body)

**Náramky**

Ema má koráliky štyroch tvarov: srdiečko, guľôčka, kocka a hviezdička.

Pri vytváraní náramku musí dodržiavať pravidlá:

za srdiečkom musí byť guľôčka

za guľôčkou musí byť kocka

za kockou musí byť hviezdička

za hviezdičkou musí byť guľôčka alebo srdiečko

**Na ktorom náramku sú koráliky navlečené podľa pravidiel?**

a) hviezdička srdiečko guľôčka kocka hviezdička guľôčka

b) hviezdička guľôčka kocka hviezdička srdiečko kocka

c) hviezdička srdiečko guľôčka hviezdička kocka guľôčka

d) guľôčka srdiečko guľôčka kocka guľôčka srdiečko

7. / 9

(5 bodov)

**Textový editor**

Tomáš skúša jednoduchý program na spracovanie textu. Zistil, že stlačením písmena sa toto **písmeno vloží naľavo** od kurzora. Okrem toho zistil, že v programe fungujú **špeciálne** klávesy:

stlačením klávesu šípka vľavo sa kurzor posunie o jeden znak doľava

stlačením klávesu šípka vpravo sa kurzor presunie o jeden znak doprava

stlačením klávesu backspace sa vymaže znak vľavo od kurzora

stlačením tlačidla delete sa vymaže znak vpravo od kurzora

stlačením tlačidla Home sa kurzor presunie na začiatok riadku

stlačením tlačidla End sa kurzor presunie na koniec riadku

Tomáš napísal do jedného riadku text

abcdefghijklm

Potom program skúšala jeho mladšia sestra Ema a niektoré znaky zmenila na znak \*.

abcd\*fghij\*lm

Kurzor ostal na konci riadku.

**Najmenej** koľko stlačení **klávesov** musí Tomáš urobiť, aby obnovil svoj text?

a) 9

b) 10

c) 11

d) 12

8. / 9

(5 bodov)

**Skákajúci robot**

V rade za sebou sú takéto slová.

**kruh srdce hviezda trojuholník kruh srdce kvet trojuholník srdce kruh**

Robot stojí na niektorom slove srdce.

Skáče po slovách podľa nasledujúcich inštrukcií a vždy prečíta slovo, na ktoré skočí

**o 2 vpravo, o 3 vľavo, o 1 vpravo, o 2 vľavo**

Aké slová robot postupne prečítal?

a) trojuholník kruh srdce hviezda

b) trojuholník kruh srdce trojuholník

c) trojuholník kruh srdce kvet

d) trojuholník kruh srdce kruh

9. / 9

(5 bodov)

**Dvere**

V byte je päť dverí. Označili sme ich 1 až 5 a za číslo dverí sme zapísali izby, ktoré tieto dvere spájajú:

1: Chodba, Obývačka

2: Detská izba, Chodba

3: Obývačka, Spálňa

4: Kuchyňa, Detská izba

5: Obývačka, Kuchyňa

**Do koľkých izieb sa dá ísť priamo z kuchyne?**

a) do jednej

b) do dvoch

c) do štyroch

d) do troch